Ruggiero II 'e Sicilia

Ruggiero II (22 'e dicembre, 1095 - 26 'e frevaro, 1154), figlio e successore 'e Ruggiero I 'e Sicilia d' 'a casa regnante d' 'a fammiglia Autavilla accumenzaje a regnà dint' 'o 1112. È 'o sujo vanto grannissimo d'avere unificato nfra nu regno sano sano tutte 'e ccunquiste Nurmanne e d'avere presentato a sto populo nu cuvierno scientifico, persunalizzato e centralizzato.
 Acchianata ô putere dint' a ll'Italia meridiunale 
Quanno Gugliermo, duca 'e Puglia, nipote 'e Ruberto 'o Guiscardo, morette senza figlie dint' 'ô giugno d' 'o 1127, Ruggiero reclamaje tutte 'e pussediminte Autavilla e 'o dominio 'e Capua. Addamentre ll'unione 'e Sicilia e Puglia era cuntrariata d' 'o Papa Onorio II e d' 'e Signure lucale stisse.

A Capua (dicembre 1127), 'o Papa predicava na "santa cruciata" contro Ruggiero, mettenno Ruberto II 'e Capua e Rainulfo III d'Alifi (cugnato 'e Ruggiero) contro d'illo. Nun di meno sta culleganza fallette, e dint' 'a l'aùsto 1128 Onorio a Benevento numenaje Ruggiero Duca 'e Puglia. 'A resistenza d' 'e barune fuje sustenuta 'a Napule, Bari, Salierno ed autre citate che tenevano l'obbiettivo d' 'e llibbertate cìviche.

A settembre d' 'o 1129 Ruggiero fuje pubbrecamente ricanusciuto come duca 'e Napule, Bari, Capua e l'autre. Illo accuminzaje subbeto subbeto a custrìgnere ll'ordene dint' 'ê pussiesse Autavilla, onne 'o putere d' 'o duca era 'o cchiù debole.

P'agghiuntare assieme tutte ste state, 'o titolo reale pareva essenziale e 'a morte d'Onorio dint' 'o frevaro 1130, sequita 'a na doppia nomina (Papa e Antipapa) c'abbenette dint' 'ô mumento decisivo. Nt' a ll'elezzione d' 'o nuovo Puntefice sbuttaje na seperazzione nfra Papa Nnucienzo II, eletto c' 'o sustegno d' 'e Frangipane e Papa Anacleto II sustenuto d' 'e Pierliuni. Dint' 'a confusione che nce sequette Nnucienzo, fuje custrignùto a sse rifugià 'n Franza, arrestaje a Romma mmece Anacleto II che ntanto teneva bisogno 'e maggiore appruvazzione. Ruggiero c' 'o dette e 'o prezzo fuje 'a corona: 'o 27 'e settembre 1130 na Bolla d'Anacleto facette Ruggiero Re 'e Sicilia. 'A ncrunazzione abbennette a Palermo 'o 25 'e dicembre 1130.

Pe cunsequenza Ruggiero cummuttaje pe diece anne contro Bernardo 'e Chiaravalle, campione 'e Nnucienzo contro Anacleto e 'o sujo "Re mienzo pavano". Cu illi se jugnettero Luigge VI 'e Franza, Arrico I 'e Ngreterra e 'o Mperatore [[Lotario II, do Sacro Rumano Impero]]. Dint' 'o frattempo 'o Sud Italia s'arribbellajeno. 'E ribbielle ce se battetteno 'o Rre a Nocera 'o 24 'e giùgno 1132. Ma dint' 'o giugnetto 1134 ll'aserceto sujo custrignetteno Rainolfo, Sergio IV 'e Napule e ll'autre ribbielle a sse rassegnà, mentre Ruberto fuje espulso 'a Capua. Cuntempuraneamente l'aspettato attacco 'e Lotario contra Ruggiero aveva guadagnato 'o sustegno 'e Pisa, Genuva e d' 'o Impero Bizantino, ognuno lo quale se scantava ll'aumentante putenza d' 'o regno Nurmanno.

Dint' 'o frevaro 1137 Lotario accumenzaje a sse spustà vierzo 'o Sud e fuje jugnuto 'a Rainolfo e d' 'e ribbielle. A giugno Bari venette circunnata 'e surdate. A San Severino, doppo na campagna vitturiosa, illo e 'o Papa numenajeno nzemmula Rainolfo duca 'e Puglia (austo 1137), e poi 'o Mperatore se riturnaje 'n Germania. Ruggiero, libberato d' 'o pericolo, ripigliaje terreno, facette sacco a Capua e custrignette Sergio IV a ll'accettà comme Signore 'e Napule.

A Rignano Garganico Rainolfo 'e novo scunfiggette 'o Rre, ma dint' a ll'aprile d' 'o 1139 morette e Ruggiero suttamise ll'urteme ribbielle.

Doppo 'a morte d'Anacleto (jennaro 1138) Ruggiero vulette avere 'a cunferma d' 'o titolo 'a Nnucienzo. 'O Papa, doppo avenno scumunecato Ruggiero (8 'e giùgno), attaccaje 'o regno cû n'aserceto grannissimo, se capette ntra n'astuta mmuscata a Galluccio (22 'e giùgno 1139).
Doppo 'a vittoria d' 'o Rre, 'o Papa 'o nvestette d' 'o titolo 'e Rre di Sicilia, d' 'o ducato 'e Puglia e d' 'o prencepato 'e Capua (Rex Siciliae ducatus Apuliae et principatus Capuae). 'E ffruntere d' 'o Regno fujeno â fine cunfermate cu na armistizzia ch' 'o Papa dint' 'a l'ottobre 1144. Ste tterre custituetteno p' 'e successive sette siecule nu regno unitario; Ruggiero addiventaje uno d' 'e cchiù putiente Re d'Europa. A Palermo Ruggeru attirraje attorno a illu 'e meglio uomene d'ogne razza, comu 'o celebbre geografo alarbo Al Idrisi (o Edrisi) e lo storico Nilus Doxopatrius.
'O Rre arricugliette tutte 'e struìte e duotte e mantenette dint' 'o regno na cumpreta tolleranza pe tutte 'e criede, razze e lengue. Illo fuje servuto d'uommene d'ogne naziunaletà comu 'o ngrese Thomas Brun dint' 'a Curia, 'o rinnegato mussulmano Muslim Christodoulos dint' 'a flotta, e Giorgio d'Antiochia che dint' 'o 1132 fuje fatto amiratus amiratorum'' ('e fatto 'o primmo Visir).

Ruggiero riturnaje 'a Sicilia a essere 'a putenza dumenante d' 'o Mediterraneo. Na putente flotta venette custruita sotto divierse ammiraglie, o "emiri" tra 'e quale 'o prencepale fuje Giorgio d'Antiochia, na vota ô servizzio d' 'o prìncepe mussulmano 'e El Mehdia. Facette sparte na seria 'e cunquiste longa 'a costa africana (1135 - 1153) che jetteno 'a Trìpule a Capo Buono.

'A Seconna Santa Cruciata (1147 - 48) offrette a Ruggiero ll'opportunitate 'e ripiglià 'e pruciette 'e Ruberto 'o Guiscardo contro ô Impero Bizantino. Giorgio fuje mannato a Corinto â fine d' 'o  1147 e cce spedette n'aserceto che cce facette sacco a Tebe. Dint' 'ô giugno 1149 l'ammiraglio cumparette davanti a Custantenobbule e sfidaje 'o Mperatore bizantino cu frecce allumate contro 'e ffeneste d' 'o palazzo.

Ntanto ll'attacco ô Mpero nun avette risurtate 'e longa durata. 'O Rre morette a Palermo 'o 26 'e frevaro 1154, e 'o successore suojo fuje 'o quarto d' 'e figlie Gugliermo.

 Pe nne sapé cchiù assaje 
Munarche 'e Sicilia
Regno 'e Sicilia

 Jonte 'a fore 
  Ruggiero II 'e Sicilia 

Category:Storia siciliana
Ruggiero